OzLabs/hebrew-wiki-articles huggingface dataset:
זנוגלוסיה

פאראפסיכולוג שארל רישה שטבע את המונח זנוגלוסיה ב-1905]]
זֶנוֹגְלוֹסְיָה (באנגלית: Xenoglossy או Xenoglossia) לפעמים מכונה זנולאליה (xenolalia) היא תופעה פארא-נורמלית, בה אדם יכול לדבר או לכתוב בשפה אשר לא היה יכול לרכוש את מיומנויות השימוש בה באמצעים רגילים.

הביטוי זנוגלוסיה נטבע על ידי הפארא-פסיכולוג הצרפתי צ'ארלס ריכט בשנת 1905, אולם עדויות על התופעה ניתן כבר למצוא בתקופות מוקדמות יותר, כמו במעשי השליחים. בעידן המודרני טענות בדבר מופעים של זנוגלוסיה מובאות על ידי פארא-פסיכולוגים וסיפורי גלגול נשמות שתועדו ונחקרו. אולם מחקרים אלו עוד אינם נחשבים כמוכחים חד-משמעית בקרב החוגים האקדמיים<ref name="www-personal.umich.edu">Thomason, Sarah. "[http://www-personal.umich.edu/~thomason/papers/xenogl.pdf Xenoglossy"]. In Gordon Stein. (1996). The Encyclopedia of the Paranormal. Prometheus Books. </ref><ref name="Gordon"></ref><ref>Hines, Terence. (2003). Pseudoscience and the Paranormal. Prometheus Books. p. 109. </ref>.

==היסטוריה==
עדויות ראשונות או סיפורים ואגדות על תופעות זנוגלוסיה בהם באופן פלאי קיבלו אנשים יכולת לקרוא, לכתוב, לדבר או להבין שפות זרות מופיעות כבר בספרות העתיקה, בביבליה, בתלמוד, בספרות ימי הביניים, וגם בספרות המודרנית ימינו<ref name="Cooper-Rompato2011"></ref>.

במאה ה-19 נפוצו טענות על מדיומים המדברים שפות זרות על ידי אנשי רוח, כמו גם על ידי פנטקוסטלים במאה ה-20, אולם אלו לא נבחנו בכלים אקדמיים מקובלים. בתקופות מאוחרות יותר חוקרים בתחום גלגול נשמות פרסמו תיעודים של מקרים בהם נתקלו בנבדקים אשר טענו לזיכרון של גלגול קודם וניחנו ביכולות של זנוגלוסיה המתאימות לסביבה בה חיו בחייהם הקודמים לכאורה. חלק מהטענות הללו זכו להד בתקשורת הפופולרית, למשל המקרה של נהג המרוצים הצ'כי Matěj Kůs שהחל פתאום לדבר אנגלית שוטפת (אותה רק התחיל ללמוד באותו זמן) לאחר תאונה קשה שבה נפגע בספטמבר 2007, לאחר יומיים חזר לקדמותו ובכך הוא מהווה תופעה זנוגלוסית מוגבלת בזמן.

==ביבליוגרפיה==
<div class="mw-content-ltr">
*Cooper-Rompato, Christine F. (2010). The Gift of Tongues: Women's Xenoglossia in the Later Middle Ages. Pennsylvania State University Press. 
*Samarin, William J. (1976). Review of Ian Stevenson Xenoglossy: A Review and Report of a Case. Language 52: 270-274.
*Stevenson, Ian. (1966). Twenty Cases Suggestive of Reincarnation. (Second revised and enlarged edition 1974). University of Virginia Press. 
*Stevenson, Ian. (1974). Xenoglossy: A Review and Report of a Case. Charlotte: University Press of Virginia.
*Stevenson, Ian. (1984). Unlearned Language: New Studies in Xenoglossy. University of Virginia Press. 
*Stevenson, Ian. (2001). Children Who Remember Previous Lives: A Quest of Reincarnation. McFarland & Company. 
*Stollznow, Karen. (2014). Language Myths, Mysteries and Magic. Palgrave Macmillan. 
*Thomason, Sarah G. (1984). Do you Remember Your Previous Life's Language in Your Present Incarnation?. American Speech 59: 340-350.
*Thomason, Sarah G. (1987). Past Tongues Remembered?. The Skeptical Inquirer 11: 367-75.
*Thomason, Sarah G. [http://www-personal.umich.edu/~thomason/papers/xenogl.pdf "Xenoglossy"]. In Gordon Stein. (1996). The Encyclopedia of the Paranormal. Prometheus Books. 
</div>

==קישורים חיצוניים==
*

==הערות שוליים==

קטגוריה:פסאודו-מדע
קטגוריה:פאראפסיכולוגיה
קטגוריה:שפות
יורי דוד

יורי אלכסנדרוביץ' דוּד (ברוסית: Ю́рий Алекса́ндрович Дудь; נולד ב-11 באוקטובר 1986) הוא עיתונאי ספורט רוסי, שמנהל גם ערוץ יוטיוב, בו הוא מראיין אישים ידועים מאזור חבר המדינות.

== ביוגרפיה ==
דוד הוא ממוצא אוקראיני ורוסי. הוא נולד בפוטסדאם, גרמניה וחי ברוסיה מגיל 4.<ref name="Bio"></ref>

מאז 2001 הוא עבד בעיתון הרוסי איזבסטיה כעיתונאי פרילנסר והצטרף לסגל העיתון בגיל 16. בשנת 2008 סיים את הפקולטה לעיתונאות של אוניברסיטת מוסקבה. בשנת 2007 הוא עבד במגזין הספורט "PROsport" ולאחר מכן במחלקת הספורט של רשת NTV Plus.

מאז 2011, משמש בתור העורך הראשי של אתר האינטרנט הפופולרי Sports.ru. בשנים 2011–2013 הוביל דוד את תוכנית הטלוויזיה "נגיחה לשער" ברוסיה-2. בשנים 2015–2017 הוא הנחה תוכנית אחרת "KultTura" עבור ערוץ הטלוויזיה Match TV.

בתוכנית האינץ'לו, ראיין אישים בולטים כמו סרגיי שנורוב, איליה נאישולר, אלכסיי נבלני, Noize MC, BadComedian, יורי ביקוב, אלכסנדר פאל, מיכאיל חודורקובסקי<ref></ref>, ולדימיר ז'ירינובסקי <ref></ref>, בוריס חלבניקוב, ולדימיר פוזנר, קסניה סובצ'ק, יורי שבצ'וק, סמיון סלפאקוב, אלכסנדר פטרוב, יבגני רויזמן, אלכסנדר נבזורוב, פאבל גרודינין, אלכסיי סרבריאקוב, לאוניד אגוטין, אלכסיי ונדיקטוב, אלכסנדר צקאלו, קונסטנטין חבנסקי, יורי קולוקולניקוב, מיכאיל יפרמוב, סרגיי דורנקו, אדוארד לימונוב, דמיטרי נאגייב, ניקיטה מיכאלקוב, דמיטרי קיסליוב, גאריק מרטירוסיאן, טימור בקממבטוב<ref></ref> אלכסנדר רודנינסקי, דמיטרי גורדון ואחרים.

== קישורים חיצוניים ==

* 
* 

== הערות שוליים ==

קטגוריה:רוסים ממוצא אוקראיני
קטגוריה:עיתונאים רוסים
קטגוריה:סגל Match TV
קטגוריה:בוגרי אוניברסיטת מוסקבה
קטגוריה:יוטיוברים רוסים
קטגוריה:עיתונאי ספורט
קטגוריה:בלוגרים רוסים
קטגוריה:אנשים שהוכרזו ברוסיה ככלי תקשורת — "סוכנים זרים"
קטגוריה:רוסים שנולדו ב-1986
וסילי אוטקין

וסילי ויאצ'סלבוביץ' אוטקין (ברוסית: Васи́лий Вячесла́вович У́ткин; 6 במרץ 1972 – 19 במרץ 2024) היה כתב ספורט רוסי, מגיש טלוויזיה ורדיו, בדרן, שחקן ואחד מבעלי פורטל האינטרנט Sports.ru.<ref></ref> שימש בתור העורך הראשי של ערוצי הספורט של NTV Plus מ-1 בספטמבר 2010<ref>[http://www.televesti.ru/sport-tv/5609-utkin-naznachen-glavnym-redaktorom-sportivnyx.html Utkin appointed chief editor of sports channels NTV-Plus] // televesti.ru, 31.08.2010</ref>. שימש כפרשן כדורגל בערוץ הטלוויזיה Match TV.

ידוע גם בשל פעולות והצהרות שעוררו שערוריות בינלאומיות שונות<ref>[http://www.newsru.com/russia/25oct2013/utkin.html news NEWSru.com :: Sports commentator Utkin gave rise to an international scandal said that he would like every day to dip Lukashenko in the toilet]</ref><ref>[http://www.sovsport.ru/news/text-item/556528 Vasily Utkin: Find matching those of my recent replicas to the current BATE absurd - news - Soviet sport]</ref><ref>[http://lenta.ru/columns/2011/07/02/invitation/ Lenta.ru Russia: the Right message]</ref><ref name="autogenerated4"></ref><ref>[http://persona.rin.ru/news/241292/f/ntv-pljus-zaschitil-utkina-ot-tereka NTV Plus defended Utkin from the Terek]</ref><ref>[https://vesti.kz/kazfutbol/210338/ Utkin nicknamed FC Astana as "Fart-Woodpeckers"]</ref>. בין היתר נמתחה עליו ביקורת מצד פרשני הספורט של הערוץ האוקראיני ספורט 1.

וסילי אוטקין נפטר ב-19 במרץ 2024 בגיל 52 מתסחיף ריאתי במחלקת קרדיולוגיה של בית החולים הקליני העירוני מס' 1 על שם פירוגוב במוסקבה<ref>https://www.israelhayom.co.il/sport/world-soccer/article/15453450/</ref>.

הפרידה מוסילי אוטקין התקיימה ב-23 במרץ בבית החולים הקליני המרכזי של נשיא רוסיה. אוטקין נקבר בעיר הולדתו בלאשיחה.<ref>https://govoritmoskva.ru/news/403655/</ref>

== קישורים חיצוניים ==

* 

* [http://www.sports.ru/conference/utkin ווסילי אוטקין באתר Sports.ru]
* [http://kommersant.ru/doc/288522?isSearch=True וסילי אוטקין], כתבה בקומרסאנט

== הערות שוליים ==

קטגוריה:סופרים רוסים
קטגוריה:עיתונאים רוסים
קטגוריה:סגל Match TV
קטגוריה:מוסקבה: אישים
קטגוריה:בלוגרים רוסים
קטגוריה:עיתונאי ספורט
קטגוריה:יוטיוברים רוסים
קטגוריה:רוסים שנולדו ב-1972
קטגוריה:רוסים שנפטרו ב-2024
אנשים מבוישים

אנשים מבוישים (באנגלית: Shy People) הוא סרט דרמה אמריקאי משנת 1987 על שני ענפים של משפחה שמתאחדים מחדש, עם תוצאות טרגיות. בסרט מככבים ברברה הרשי, ג'יל קלייבורג ומרתה פלימפטון. הבמאי הוא אנדריי קונצ'לובסקי, והתסריטאים הם קונצ'לובסקי, מרג'ורי דייוויד וז'ראר בראש. בסרט מושמעת מוזיקה של להקת המוזיקה האלקטרונית הגרמנית "חלום מנדרינה".

הרשי זכתה בפרס השחקנית הטובה ביותר בפסטיבל קאן בשנת 1987 על הופעתה. זה היה אחד מתפקידי הקולנוע האחרונים של השחקן מריט בוטריק, שנפטר מאיידס בשנת 1989. הוא צולם על ידי המפרץ של דרום לואיזיאנה<ref></ref>.

==קישורים חיצוניים ==

==הערות שוליים==

קטגוריה:סרטים אמריקאיים
קטגוריה:סרטים על סופרים
קטגוריה:סרטי 1987
קטגוריה:סרטים באנגלית
קטגוריה:סרטים שצולמו בלואיזיאנה
Shine (שיר של נטליה קלי)

"Shine" (בעברית: "זוהר") הוא שיר שהוקלט על ידי הזמרת האוסטרית נטליה קלי. השיר נכתב על ידי אנדראס גראס, ניקולה פרילה, אלכסנדר קאהר, נטליה קלי. השיר נבחר לייצג את אוסטריה באירוויזיון 2013 שנערך במאלמה שבשוודיה. השיר נבחר להשתתף בחצי הגמר הראשון שנערך ב-14 במאי 2013, אך לא עלה לגמר לאחר שבחצי הגמר הגיע למקום 14 מתוך 16 עם 27 נקודות.<ref name=semi1results></ref>

==רשימת רצועות==
Shine (Remix) - EP<ref></ref>
# Shine – 2:59
# Shine (Edit) – 3:00
# Shine (Redio Remix) – 3:58
# Shine (SamV Club Remix) – 5:24

==קישורים חיצוניים==

==הערות שוליים==

קטגוריה:שירי 2013
קטגוריה:סינגלי בכורה מ-2013
קטגוריה:שירי אירוויזיון 2013
קטגוריה:שירי אוסטריה באירוויזיון
קטגוריה:שירים באנגלית
קטגוריה:סינגלים בהוצאת יוניברסל מיוזיק גרופ
גרשון ג'ייקובסון

גרשון בער ג'ייקובסון (נכתב פעמים: יעקובסון; ט"ו בסיוון תרצ"ד, 30 במאי 1934 – כ' באייר תשס"ה, 29 במאי 2005) היה עיתונאי אמריקאי חסיד חב"ד, מייסד ועורך העיתון אלגעמיינער זשורנאל.

==ביוגרפיה==
נולד במוסקבה לפריידא ולסימון יעקובשווילי. מוצא משפחת יעקובאשוילי הוא מהעיר כוטאיסי שבגאורגיה כילד נאסר אביו על ידי הק.ג.ב. והוגלה לסיביר, בילדותו נשלח ללמוד בבית ספר הקומוניסטי מחשש השלטונות, אך בשעות הצהריים היה לומד עם מורה פרטי לימודי יהדות. עם פרוץ מלחמת העולם השנייה ברח עם אמו ואחיו ללנינגרד, ומשם לסמרקנד משם עברו את הגבול לאזור בשליטת רוסיה. לאחר המלחמה שוחרר אביו ויצאו מרוסיה עם קבוצה גדולה של חסידי חב"ד לצרפת שם הקימו את ישיבת תומכי תמימים בברינואה, והחל ללמוד שם.

בשנת תשי"ב עברו המשפחה לטורונטו, שם נפטרו הוריו, שם קיבל תואר ראשון מאוניברסיטת טורונטו ותואר שני מבית הספר לעיתונאות לתארים מתקדמים באוניברסיטת קולומביה. לאחר זמן עבר עם אחיו ללמוד בישיבת תומכי תמימים המרכזית 770.

בשנת תשט"ו נישא לצביה ליפסקר, לאחר החתונה הוצעה לו משרה בעיתון כתב בעיתון "מארגן זשורנאל" ולאחר קבלת ברכת רבו החל לעבוד בעיתון, באותו תקופה יצא בארצות הברית שני עיתונים בשפת היידיש "מארגן זשורנאל" ו"טאג", בשלב מסוים הם התמזגו יחדיו ונקרא "טאג מארגן זשורנאל", ב-1971 עיתון טאג מארגן זשורנאל נסגר, והוא החל להוציא את העיתון אלגעמיינער זשורנאל שהחל לצאת בשפת ביידיש כשהוא משמש כעורך ראשי. בתחילת שנות ה-60 הצטרף לעיתון ידיעות אחרונות ככתב בניו יורק במקומו של הסופר אלי ויזל ששימש עד אז כעיתונאי מטעמם.

בשנת תשכ"ח (1968) לאחר מלחמת ששת הימים הוא נסע כעיתונאי לביקור במצרים.

כעורך ראשי באחד העיתונים החשובים ביותר של יהדות ארצות הברית היה מוזמן לאסיפות רבות.

נפטר בשנת תשס"ה, ונקבר בניו יורק בבית הקברות מונטיפיורי, ולו שלושה בנים ושתי בנות. בנו הרב סימון ג'ייקובסון הוא המנהל והמוציא לאור ובנו הרב יוסף יצחק ג'ייקובסון עורך את העיתון בשפת היידיש.

==לקריאה נוספת==
*"פעם התביישו, היום לא מתביישים", בעיתון בית משיח מס' 232 עמ' 32-37

==קישורים חיצוניים==
* [https://col.org.il/news/30143 אלי ויזל באירוע לזכר עורך ה"אלגעמיינער זשורנאל"] אתר col כ"ט סיון תשס"ז

==הערות שוליים==

קטגוריה:סופרים כותבי יידיש
קטגוריה:קראון הייטס: אישים
קטגוריה:סופרים יהודים אמריקאים
קטגוריה:חסידי חב"ד
קטגוריה:בוגרי אוניברסיטת טורונטו
קטגוריה:בוגרי אוניברסיטת קולומביה
קטגוריה:אמריקאים שנולדו ב-1934
קטגוריה:אמריקאים שנפטרו ב-2005
אונטרוניק חצ'טוריאן

אונטרוניק "אנדי" חצ'טוריאן (באנגלית: Ontronik "Andy" Khachaturian; נולד ב-4 במאי 1975) הוא מתופף, מפיק ודי ג'יי אמריקאי ממוצא ארמני, אשר מוכר בעיקר כמתופף להקת סיסטם אוף אה דאון לשעבר (1993–1997). ומייסד וסולן ראשי (1999–2002) של להקת הרוק מתקדם 'The Apex Theory', וכן חבר להקת 'VoKee'.

==ביוגרפיה==
=== System of a Down ===
חצ'טוריאן נולד להורים ארמנים בלוס אנג'לס, ארצות הברית. בתיכון נפגש עם דארון מאלכיאן ושאבו אודאג'יאן, שני נגנים שבהמשך ינגן איתם בלהקה. מאורח יתר פגש את סרג' טנקיאן, ויחד איתו החליטו להקים להקה בשם 'System of a Down'. לאחר ארבע שנים עם הלהקה, וחמישה מיני-אלבומים שהקליטו יחד, נאלץ חצ'טוריאן לפרוש מהלהקה, עקב פציעה בידו מאימון ג'יט קון דו. מחליפו בלהקה הוא ג'ון דאלמיאן, המתופף הנוכחי.

=== Apex Theory, VoKee ודי ג'יי ===
בשנת 1998, הקים יחד עם שותפים את להקת 'The Apex Theory'. לאחר שהקליטו 2 אלבומים ומיני אלבום נוסף, שינו את שמם ל'Mt. Helium'. בשנת 2002 עזב אנדי את הלהקה בשל הבדלים מוזיקליים. לאחר מכן, בשנת 2004, הקים להקת רוק נוספת בשם 'VoKee'.

כיום פועל חצ'טוריאן בקליפורניה, כדי ג'יי בשם, "OnTronik ™".

==דיסקוגרפיה==
=== סיסטם אוף אה דאון ===
* Untitled 1995 Demo Tape (1995)
* Demo Tape 1 (1995)
* Demo Tape 2 (1996)
* Demo Tape 3 (1997)
* Demo Tape 4 (1997)

=== The Apex Theory ===
* Extendemo (1995)
* The Apex Theory (מיני אלבום) (1995)
* Topsy-Turvy (1995)

==קישורים חיצוניים==

== הערות שוליים ==

קטגוריה:System of a Down
קטגוריה:מוזיקאי רוק
קטגוריה:מתופפים אמריקאים
קטגוריה:אמריקאים שנולדו ב-1975
יחסי איראן – ניו זילנד

שר החוץ האיראני [[מוחמד ג'וואד זריף נפגש בטהראן עם מקבילו הניו זילנדי מארי מקולי, 2016]]
יחסי איראן–ניו זילנד הם יחסי החוץ בין הרפובליקה האסלאמית של איראן ובין ניו זילנד.

== היסטוריה ==
ניו זילנד פתחה את שגרירותה בטהראן בשנת 1975, בעוד איראן פתחה את שגרירותה בוולינגטון באמצע שנות ה-80. בשנת 1985 הוקמה ועדת שרים משותפת לפיתוח היחסים הכלכליים הדו-צדדיים עם איראן. בשנת 2002 נחתם הסכם ליצוא בשר כבש מניו זילנד לאיראן. בשנת 2012 הוטלו עיצומים על איראן בשל תוכנית הגרעין שלה, ואף ניו זילנד נטלה חלק בעיצומים. ביולי 2015 נחתם הסכם המעצמות על תוכנית הגרעין האיראנית שצמצם באופן משמעותי את הסנקציות והמגבלות על איראן לעשר שנים לפחות, בתמורה להגבלת תוכנית הגרעין שלה. הסנקציות הקשורות להסכם הוסרו בינואר 2016. בשנת 2017 חתמו איראן וניו זילנד על הסכם ליצוא כבשים ובשר מניו זילנד לאיראן.

== נציגויות דיפלומטיות ==
* איראן מחזיקה בניו זילנד שגרירות בוולינגטון.
* ניו זילנד מחזיקה באיראן שגרירות בטהראן.

==קישורים חיצוניים==

== הערות שוליים ==
מדינת מלטה

מדינת מלטה (במלטית: Stat ta’ Malta) הייתה ידועה בשם מלטה, הייתה קודמתה של הרפובליקה של מלטה של ימינו, והתקיימה בין 21 בספטמבר 1964 ל-13 בדצמבר 1974. 

== היסטוריה ==
מושבת הכתר של מלטה נעשתה עצמאית על פי חוק העצמאות של מלטה 1964 שעבר בפרלמנט הבריטי. על פי החוקה החדשה של מלטה, שאושרה במשאל עם שנערך במאי אותה שנה, הפכה המלכה אליזבת השנייה למלכת מלטה. תפקידיה החוקתיים הוקצו למושל הכללי של מלטה. בין 1964 ל-1974 ביקרה אליזבת השנייה במלטה פעם אחת בנובמבר 1967. 

ב-13 בדצמבר 1974, בעקבות תיקונים שחוקקה ממשלת העבודה של דום מינטוף, בוטלה המלוכה ומלטה הפכה לרפובליקה בתוך חבר העמים, שתפקידה כראש המדינה מוקנה לנשיא שמונה על ידי הפרלמנט. המושל הכללי האחרון, סר אנתוני מאמו, מונה לנשיא הראשון של מלטה.

קטגוריה:קצרמר אירופה
קטגוריה:מלטה: פוליטיקה
קטגוריה:ערי מדינה
קטגוריה:ממלכות חבר העמים הבריטי לשעבר
קטגוריה:מלטה: היסטוריה
קטגוריה:מדינות שהוקמו ב-1964
הולי דמפסי

הולי נטשה דמפסי (באנגלית: Holli Natasha Dempsey; נולדה ב-11 במאי 1990) היא שחקנית וקומיקאית אנגלייה. היא שיחקה בתפקיד ויקי בסדרת הטלוויזיה "דרק" של ריקי ג'רווייס. ב-2016 גילמה את ורה בגרסה הקולנועית של "הצבא של אבא".

==ביוגרפיה==
דמפסי שיחקה בתפקיד הולי בסדרת הטלוויזיה "The Aliens", גילמה את אמילי לייסי בסדרה "פרוצות", והופיעה בסדרה הקומית "Plebs" של ITV.

עוד הופיעה דמפסי בסדרה "המיילד", ובמיני-סדרה "The Ice Cream Girls", המבוססת על רומן מאת דורותי קומסון. ב-2015 שיחקה דמפסי בסרט הקומי הבריטי "Aaaaaaaah" בבימויו של סטיב אורם.

ב-2016 שיחקה בפרק "השנואים במדינה" מתוך סדרת האנתולוגיה "מראה שחורה".

==פילמוגרפיה==
===קולנוע===
{| class="wikitable"
! שנה
! סרט
! שם באנגלית
! תפקיד
|-
| 2010
|
| dir="ltr" | The Fighter's Ballad
| אחותו של הלוחם
|-
| 2012
|
| dir="ltr" | Full Firearms
| בלנקה
|-
| 2014
|
| dir="ltr" | A Wonderful Christmas Time
| שארלוט
|-
| 2015
| 
| dir="ltr" | Aaaaaaaah!
| הלן
|-
| 2016
| הצבא של אבא
| dir="ltr" | Dad's Army
| ורה
|-
| 2018
|
| dir="ltr" | Songbird
| טארה
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2010
|
| dir="ltr" | The Bill
| וילו
| בפרק "Respect"
|-
| rowspan="4" | 2011
|
| dir="ltr" | Tracy Beaker Returns
| קאל
| בפרק "Snake Bite"
|-
| רופאים
| dir="ltr" | Doctors
| טיטץ'
| בפרק "Protection"
|-
| הולבי סיטי
| dir="ltr" | Holby City
| אליסון ניוטון
| בפרק "Night Cover"
|-
| דוקטור הו
| dir="ltr" | Doctor Who
| קלי
| בפרק "Closing Time"
|-
| rowspan="2" | 2012
| וייטצ'אפל
| dir="ltr" | Whitechapel
| אלסה דורהאם
| סדרת טלוויזיה (פרק אחד)
|-
|
| dir="ltr" | Wizards vs Aliens
| מינה
| בפרק "Rebel Magic, Part 1"
|-
| rowspan="3" | 2013
|
| dir="ltr" | The Ice Cream Girls
| פופי הצעירה
| סדרת טלוויזיה (3 פרקים)
|-
|
| dir="ltr" | Big Bad World
| קייטי
| סדרת טלוויזיה (פרק אחד)
|-
|
| dir="ltr" | Breathless
| מורין מאליגן
| סדרת טלוויזיה (6 פרקים)
|-
| 2013–2014
| דרק
| dir="ltr" | Derek
| ויקי
| סדרת טלוויזיה (10 פרקים)
|-
| 2014
|עולמות חדשים
| dir="ltr" | New Worlds
| אגנס
| מיני-סדרה
|-
| rowspan="5" | 2015
| מיילדת
| dir="ltr" | Call the Midwife
| ברידג'ט קול
| סדרת טלוויזיה (פרק אחד)
|-
| פקד באנקס
| dir="ltr" | DCI Banks
| ג'ודי נאש
| בפרק "What Will Survive: Part 1"
|-
| המיילד
| dir="ltr" | The Delivery Man
| קלייר פישר
| בפרק "Youth"
|-
|
| dir="ltr" | You, Me and the Apocalypse
| ג'ולין
| בפרק "Right in the Nuts"
|-
| ג'קיל והייד
| dir="ltr" | Jekyll and Hyde
| ג'יני
| בפרק "Spring-Heeled Jack"
|-
| rowspan="4" | 2016
|
| dir="ltr" | The Aliens
| הולי
| סדרת טלוויזיה (5 פרקים)
|-
|
| dir="ltr" | Plebs
| אלבה
| בפרק "The New Master"
|-
|
| dir="ltr" | People Just Do Nothing
| פקידת קבלה
| בפרק "Record Deal"
|-
| מראה שחורה
| dir="ltr" | Black Mirror
| קלרה מידס
| בפרק "השנואים במדינה"
|-
| 2017
| פרוצות
| dir="ltr" | Harlots
| אמילי לייסי
| תפקיד ראשי
|-
| rowspan="3" |2020
| רוחות רפאים
| dir="ltr" | Ghosts
| איזבלה
| פרק: "The Thomas Thorne Affair"
|-
| טוני נולד מחדש
| dir="ltr" | After Life
| אישה שעברה ניתוחים קוסמטיים
| סדרת טלוויזיה (פרק אחד)
|-
| שונאים את סוזי
| dir="ltr" | I Hate Suzie
| דניאל
| סדרת טלוויזיה (פרק אחד)
|}

==קישורים חיצוניים==
* 

==הערות שוליים==

קטגוריה:ילידות 1950
קטגוריה:שחקני קולנוע וטלוויזיה אנגלים
מאיה יעקבס

מאיה יעקבס (נולדה ב-1972) היא פעילה סביבתית, מומחית לאיכות הסביבה הימית ויזמת בתחום הגנת הסביבה ובריאות הציבור. בין השנים 2012 ל 2022 כיהנה מנכ"לית עמותת "צלול" להגנת הים, נחלים ומים של ישראל.

==ביוגרפיה==
יעקבס גדלה בהרצליה. שירתה בצה״ל כקצינה בחיל האוויר השתחררה בדרגת סגן.

בעלת תואר ראשון בתקשורת והיסטוריה יהודית, תואר משולב מאוניברסיטת תל אביב ובית הספר "כותרת" לתקשורת.

בעלת תואר שני ביחסים בינלאומיים, התמחות בתקשורת בינלאומית ופתרון סכסוכים מאוניברסיטת קולומביה, ותואר שני במנהל ציבורי מהמרכז הבינתחומי הרצליה.בשנים 1999 – 2000 שימשה דוברת בלשכת ראש הממשלה לשעבר אהוד ברק.

בשנים 2000 - 2005 שימשה כקצינת הסברה ראשית בקונסוליה ישראלית בניו יורק.

בשנים 2005 - 2002 שימשה כנציגת ״הסכם יוזמת ז׳נבה״ בצפון אמריקה.

בשנים 2010 - 2008 ניהלה את המרכז לפילנתרופיה בארגון "שיתופים", שימשה כיועצת עצמאית בתחום ההשקעות החברתיות עבור פילנתרופים, פוליטיקאים וארגונים.

בשנים 2012 - 2010 סמנכ"ל קשרי ממשל ותקשורת הקרן לידידות.

עד שנת 2022 שימשה כמנכ"לית עמותת "צלול".

==פעילות ציבורית==
משנת 2011 פעלה בשיתוף "צלול" לסגירת מכל האמוניה בחיפה, אליה הצטרפו עיריית חיפה וארגונים סביבתיים נוספים של קבוצת חיפה. המכל נסגר בשנת 2018.

משנת 2015 חברת ועד מנהל בעמותת "חיים וסביבה״, ארגון הגג של ארגוני הסביבה.

בקשת הפסקת הזרמת 5 מיליון טון בוצת ביוב של השפד"ן לים מדי שנה, שזיהמו את הים מראשון לציון ועד הרצליה, הפסקת הזרמת הביוב של ירושלים לנחל קדרון.

פעלה לחשיפת הליקויים החמורים בתהליך ניקוי נחל הקישון.

בעתירה משותפת עם החברה להגנת הטבע קידמה פתרון לזיהום נחל קדרון מזיהום בשפכי עיריית ירושלים, ועתירה בנושא חשיפת זיהום הביוב הממושך בנחל הירקון בתל אביב.

באוקטובר 2020 יזמה יעקבס את הקמת קואליציית Save Red Med לביטול הסכם הנפט של קו צינור אילת-אשקלון עם איחוד האמירויות, אשר הפך במהירות לאחד ממאבקי הסביבה הגדולים בתולדות ישראל, בהשתתפות למעלה מ-30 ארגוני סביבה וחברה הדורשים לבטל את הכוונה להפוך את ישראל לחצר האחורית המזוהמת של תעשיית הנפט ולהאיץ את המוכנות לחירום מזיהום ימי בישראל בשמן ונפט.

==פרסים==
יעקבס נבחרה בין 20 הנשים האקטיביסטיות של ליידי גלובס לשנת 2018.

==קישורים חיצוניים==

* 
* 
* [https://www.extra-mag.co.il/she-has-a-green-idea-maya-jacobs ראיון בדה מרקר: "יש לה מושג ירוק מאיה יעקבס". ינואר 2019].
* 
* 
* 
* [https://news.xoox.co.il/item_1894754.htm ראיון בדה מרקר: "העיר היחידה שמזרימה לנחל חיתולים, טמפונים, מוצרים היגייניים - ועוד הרבה לכלוך"]. אוקטובר 2015
* [https://www.makorrishon.co.il/nrg/online/1/ART2/394/538.html ראיון חדשות בירוק nrg "כבר חלפו השנים: כמה זמן אורך מאבק סביבתי?"]. אוגוסט 2012

==הערות שוליים==

קטגוריה:כתבים ישראלים לענייני איכות הסביבה
קטגוריה:פעילות איכות הסביבה ישראליות
קטגוריה:יזמים חברתיים ישראלים
קטגוריה:מנכ"לי עמותות
קטגוריה:מנכ"ליות עמותות
קטגוריה:יזמים חברתיים
קטגוריה:יזמות חברתיות
קטגוריה:יזמות חברתיות ישראליות
קטגוריה:מאבקים סביבתיים בישראל
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בוגרות כותרת - בית ספר לעיתונאות ולתקשורת
קטגוריה:בוגרי כותרת - בית ספר לעיתונאות ולתקשורת
קטגוריה:ישראליות שנולדו ב-1972
קטגוריה:ישראלים שנולדו ב-1972
כוורת – הופעה חיה בתיאטרון ירושלים 1974 (2017)

כוורת – הופעה חיה בתיאטרון ירושלים 1974 הוא שמו של אלבום הופעה כפול של להקת "כוורת" שהוקלט בשנת 1974 במהלך הופעה בתיאטרון ירושלים, ויצא לאור במהדורה מחודשת רטרו בויניל בשנת 2017.

ההופעה של הלהקה הייתה כחלק מסיבוב ההופעות של האלבום סיפורי פוגי.
האלבום יצא לראשונה על גבי ויניל (תקליט כפול 180 גרם) והוא הועבר מהסלילים האנלוגיים המקוריים של ההקלטה, בנוסף הוא כולל את פוסטר ההופעה המקורי מפרסום ההופעה, בגודל חצי גיליון. האלבום מחולק ל-4 צדדים (כפי שהיה מקובל על תקליטי ויניל ישנים).

==רשימת השירים במהדורת התקליט==

צד 1: שירים 1-6, צד 2: שירים 7-14

צד 3: שירים 1-6, צד 4: שירים 7-11

==משתתפים==
*גידי גוב - שירה, טמבורין
*דני סנדרסון - גיטרה, שירה
*אפרים שמיר - גיטרה, שירה
*יצחק קלפטר - גיטרה, שירה
*יוני רכטר - קלידים, שירה
*אלון אולארצ'יק - גיטרה בס, שירה
*מאיר פניגשטיין - תופים, דקלום ושירה כ"פוגי"
* הוקלט במהלך הופעה בתיאטרון ירושלים, 1974

==קישורים חיצוניים==
* [https://www.disccenter.co.il/prod/37400/הופעה-חיה-בתיאטרון-ירושלים-1974-תקליט-כפול האלבום] באתר "דיסק סנטר" 

קטגוריה:אלבומי כוורת
קטגוריה:אלבומי הופעה בעברית
קטגוריה:אלבומי חברת הד ארצי
נמל התעופה הבין-לאומי מסקט

נמל התעופה הבין-לאומי מסקט הוא נמל התעופה הגדול ביותר בעומאן. הוא ממוקם בפרבריה המערביים של בירת המדינה מסקט ומשמש כבסיסה הראשי של חברת התעופה הלאומית עומאן אייר.

בשנת 2017 עברו בנמל 14,034,865 נוסעים.

==היסטוריה==
נמל התעופה נפתח בשנת 1973 והחליף שדה תעופה קטן יותר שהיה ממוקם כ-20 קילומטר ממזרח למסקט. ניתן לו השם נמל התעופה הבינלאומי סיב (Seeb) על שם העיירה שלידה נבנה. בשנת 2008 הוחלף שמו לשמו הנוכחי.

הנמל כלל במקור מסלול טיסה אחד וטרמינל נוסעים אחד, אשר הורחב מספר פעמים. בימי מלחמת המפרץ השתמשו בנמל מטוסי ביון ומטוסי תדלוק של חיל האוויר המלכותי הבריטי.

בשנת 2007 החלה בנייתם בנמל של טרמינל חדש, מגדל פיקוח חדש, רחבות חנייה נוספות ומסלול טיסה שני (מקביל למסלול הראשון), כולם בשטח שמצפון לטרמינל ומסלול הטיסה המקוריים. הם הושלמו בשנת 2018. הקמת הטרמינל החדש הייתה פרויקט הבנייה הגדול ביותר שנערך בעומאן עד אותה עת.

הנמל משמש גם את חיל האוויר של עומאן, שמתקניו ממוקמים בעברו הדרומי של הנמל.

==מתקנים==
הטרמינל הפעיל בנמל, טרמינל 1, הוא הטרמינל החדש שנפתח בשנת 2018. הוא בעל קיבולת של 20 מיליון נוסעים לשנה. מיועדים לו שני שלבי פיתוח נוספים, שיביאו את קיבולת הנמל ל-24 מיליון ול-48 מיליון נוסעים בשנה. שטח הטרמינל הוא 580 אלף מטר רבוע ובו שלוש זרועות. נמצאים בו 118 דלפקי בידוק, 82 עמדות לביקורת גבולות, 45 שערי עלייה למטוס - מהם 28 המצוידים בגשרי עליה למטוס - ועשרה מתקני מסירת מטען לטיסות נכנסות. הטרמינל ערוך לטפל במטוסים רחבי גוף מדגם בואינג 747 ואיירבוס A380. בסמוך אליו נסללו 30 רחבות חנייה למטוסים. מגדל הפיקוח החדש, הצמוד לטרמינל, מתנשא לגובה של 97 מטר.

הטרמינל המקורי של הנמל, הנקרא כעת טרמינל 2, היה מבנה דו קומתי שלא כלל גשרי עלייה למטוס. לאחר פתיחת הטרמינל החדש הוא נסגר ונמצא בתהליכי הסבה לשירות של חברות לטיסות חסך.

שטחו הכולל של נמל התעופה הוא 21 קילומטר רבוע.

==פעילות ויעדים==
הטרמינל ומגדל הפיקוח הישנים בנמל
הנמל משרת כ-32 חברות תעופה (נכון לשנת 2020). החברות מפעילות קווי תעופה אל יעדים באתרים אלו:
* עומאן, איראן ומדינות חצי האי ערב
*נפאל, הודו, פקיסטן, סרי לנקה, האיים המלדיביים
*תאילנד, אינדונזיה, מלזיה, הפיליפינים, סין
*אזרבייג'ן, גאורגיה, סוריה, ירדן
*צפון אפריקה ומזרח אפריקה
*רוסיה, טורקיה, בוסניה והרצגובינה, יוון, איטליה, שווייץ, הולנד, גרמניה ובריטניה

הנמל משמש כבסיס פעולה מרכזי של חברת עומאן אייר ושל חברת טיסות החסך סלאם אייר.

==קישורים חיצוניים==

* 
* [https://www.paca.gov.om/files/statistics/monthly-summary-2018.pdf נתוני פעילות חודשיים בנמל בשנת 2018]
* [https://www.bechtel.com/projects/oman-airport-expansion-muscat/ פרויקט הקמת הטרמינל החדש בנמל], באתר תאגיד בכטל

מסקט
קטגוריה:מסקט
קטגוריה:עומאן: תעופה
ויקטור גונצ'ר

ויקטור גונצ'ר (בבלארוסית: Віктар Ганчар, ברוסית: Виктор Гончар; נולד ב-7 בספטמבר 1957 - נעלם ב-1999) היה פוליטיקאי בלארוסי, שנעלם ומת ככל הנראה בשנת 1999.

== ביוגרפיה ==
הוא נולד בכפר רדזיצ'אבה, סמוך לסלוצק. הוא סיים את לימודיו בפקולטה למשפטים באוניברסיטת בלארוס בשנת 1979 ועבד כעובד מחקרי משפטים במוסדות גדולים בבלארוס.

== קריירה פוליטית ==
ממאי 1991 שימש כסגן ראש העיר מלדזייצ'נה. במאי 1994 הוא התמודד לתפקיד שופט בית המשפט החוקתי בבלארוס, אך לא זכה לתמיכתם של מרבית חברי הפרלמנט.

במהלך הבחירות לנשיאות בשנת 1994, הוא היה מהפעילים במטה הבחירות של אלכסנדר לוקשנקו. בשנת 1994, לאחר ניצחונו של לוקשנקו בבחירות לנשיאות, מונה לסגן ראש ממשלת בלארוס, אך עד מהרה התפטר. הוא הצטרף לאופוזיציה לנשיא והצטרף למפלגת האזרחים המאוחדת והפך לחבר במועצה המדינית (מאז 1995).

בשנים 1995–1996 היה מזכיר כללי של בית הדין הכלכלי של חבר המדינות. בשנת 1995 נבחר כציר לאספה הלאומית של בלארוס. בשנת 1996 מונה ליו"ר ועדת הבחירות המרכזית והתנגד באופן פעיל ללוקשנקו במהלך משאל העם בשנת 1996. בשנת 1996 פוטר מתפקידו, לאחר שגונצ'ר מעולם לא הכיר בתוצאות משאל העם בשנת 1996 כלגיטימיות.

בשנת 1998 עמד ועדת בחירות חלופית בבחירות לנשיאות בשנת 1999, שאורגנה על ידי האופוזיציה כמחאה על הרפורמות החוקתיות של לוקשנקו.

== היעלמות ==
גונצ'ר נעלם במינסק ב-16 בספטמבר 1999, יחד עם חברו, איש העסקים אנטולי קראסוסקי. חתיכות זכוכית שבורה ודם נמצאו באתר כביכול בו נראו לאחרונה השניים. ב-5 בדצמבר 2002 הם הוכרזו רשמית כנעדרים על ידי בית המשפט. בינואר 2003 השעתה התובעת הכללית של מינסק את החקירה הפלילית בדבר היעלמותם.

לטענת, אולג אלקאייב, ששימש כמנהל כלא מספר 1 במינסק, ויקטור גונצ'ר נחטף והוצא להורג בהוראתם של אנשים הקרובים לנשיא לוקשנקו. חקירת היעלמותם היא אחד הנושאים העיקריים של האופוזיציה בבלארוס והיא מוזכרת גם במסמכי ארגונים בינלאומיים. בספטמבר 2004 פרסמו האיחוד האירופי וארצות הברית איסורי נסיעה לחמישה פקידים בבלארוס החשודים במעורבות בחטיפת גונצ'ר: שר הפנים ולדימיר נאומוב, התובע הכללי ויקטור שיימן, שר הספורט והתיירות יורי סיוואקוב (ששימש כשר הפנים בעת היעלמותם) וקולונל דמיטרי פאבליצ'נקו ממשרד הפנים בבלארוס.<ref></ref>

במשך כמה שנים באופוזיציה הבלארוסית ארגנו את "יום הסולידריות עם בלארוס" ב-16 בכל חודש כדי להנציח את היעלמותם של גונצ'א, קראסוסקי, יורי זכרנקו, דז'מיטרי דוואדסקי ומותו המסתורי של גנאדי קרפיינקו.<ref></ref>

בדצמבר 2019 פרסם דויטשה וול סרט דוקומנטרי בו יורי גרבסקי, לשעבר חבר ביחידה מיוחדת במשרד הפנים בבלארוס, אישר כי היחידה שלו היא שעצרה ורצחה את יורי זכרנקו ושהם אחר כך עשו אותו דבר עם ויקטור גונצ'ר ואנטול קראסוסקי.<ref>[https://www.dw.com/en/belarus-how-death-squads-targeted-opposition-politicians/a-51685204 Belarus: How death squads targeted opposition politicians]</ref>

== קישורים חיצוניים ==
* [http://charter97.org/en/news/2009/9/16/22003/ חטיפת גונצ'ר וקראסוסקי: לרשויות יש מה להסתיר]
* [http://www.ciwr.org/gonchar_en.html ויקטאר גונצ'ר] באתר ciwr.org

== הערות שוליים ==

קטגוריה:פוליטיקאים בלארוסים
קטגוריה:סלוצק: אישים
קטגוריה:בוגרי האוניברסיטה הממלכתית של בלארוס
קטגוריה:פשעים לא מפוענחים
קטגוריה:חברי פרלמנטים
קטגוריה:בלארוסים שנעלמו
קטגוריה:ילידי 1957
קטגוריה:נפטרים ב-1999
Soul Militia

Soul Militia (הייתה ידועה כ-2XL עד שנת 2002) היא להקת היפ-הופ אסטונית, ידועה במיוחד בעקבות זכייתה באירוויזיון 2001 כזמרי ליווי לטאנל פדאר ודייב בנטון, עם השיר "Everybody".<ref></ref> הלהקה מורכבת מלורי פיהלאפ ("לורי"), סרגיי מורגון ("סמי") וקאידו פולדמה ("קרייג"). חבר רביעי, אינדרק סום ("אינס"), עזב את הלהקה בשנת 2004. 2XL הוקמה בשנת 1997. בהמשך הם השתתפו בתחרות הקדם של אסטוניה לאירוויזיון 2007 עם שיר בשם "My Place".

==קישורים חיצוניים==

== הערות שוליים ==

קטגוריה:שלישיות מוזיקליות
קטגוריה:משתתפי אירוויזיון 2001
קטגוריה:נציגי אסטוניה באירוויזיון
קטגוריה:זוכי האירוויזיון: אסטוניה
קטגוריה:זוכי האירוויזיון
קטגוריה:משתתפי אסטי לאול
קטגוריה:להקות היפ הופ
קטגוריה:להקות אסטוניות
אנטול קראסוסקי

אנטול סטפנוביץ' קראסוסקי (בבלארוסית: Анатоль Красоўскі ; נולד ב-7 במאי 1952, קרופקי, מחוז מינסק - נעלם ב-16 בספטמבר 1999 במינסק, בלארוס) הוא איש עסקים בלארוסי, שב-16 בספטמבר 1999, יחד עם ויקטור גונצ'ר, נחטף בנסיבות לא ברורות. ההערכה הרווחת היא כי נחטף בהוראת נשיא בלארוס אלכסנדר לוקשנקו.

==קורות חיים==
הוא סיים את לימודיו בפקולטה לפיזיקה של אוניברסיטת בלארוס. בהכשרתו מורה<ref name="nv">[https://www.nv-online.info/1999/10/18/anatolij-krasovskij-i-viktor-gonchar-byli-pohishheny-v-odin-den/ Анатолий Красовский и Виктор Гончар были похищены в один день]</ref><ref>Красовский, Анатолий Степанович. Ценностные ориентации выпускников школ на брачно-семейные отношения как предмет социологического анализа : Автореф. дис. на соиск. учен. степ. канд. филос. наук: 09.00.09 / Бел. гос. ун-т им. В. И. Ленина. — Мн., 1986. — 18 с.</ref>. מאז תחילת שנות התשעים היה יזם גדול, מוציא לאור של מגזינים פופולריים וסייע כלכלית לקרן הילדים בבלארוס, לקרן "דמויות תרבותיות לילדים", לבית הספר לסטודיו ומשחק של הגילדה הבלארוסית של שחקני הקולנוע ותמך בשמורת הטבע ברזינסקי.

הוא סיפק תמיכה כלכלית למספר ארגונים ציבוריים בבלארוס, כולל ארגונים עצמאיים פוליטיים והיה חבר אישי של הפוליטיקאי ויקטור גונצ'ר שהיה יריבו של אלכסנדר לוקשנקו במהלך משאל העם ב-1996. הוא היה תחת מעקב, שיחות הטלפון שלו היו תחת האזנות של סוכנות ביטחון המדינה הבלארוסית. באוגוסט 1999 הוא נעצר באשמת חתרנות.

ב-16 בספטמבר 1999 נחטף קראסוסקי יחד עם ויקטור גונצ'ר במינסק<ref>[http://ciwr.org/anatolij-krasovskij/ Анатолий Красовский] </ref>. בפעם האחרונה שנראו קראסוסקי וגונצ'ר באותו ערב, כשיצאו מסאונה ונכנסו לרכב השייך לקראסוסקי. לאחר היעלמותם התגלה בחקירה שברי פלסטיק של מכונית, עקבות בלימה ועקבות דם, ככל הנראה מדובר בדמו של גונצ'ר<ref></ref>. חטיפתו היא אחת משורת פרשיות היעלמות בבלארוס, כמו של יורי זכרנקו, גנאדי קרפיינקו ואחרים.

היה נשוי לאירינה והיו להן שתי בנות, לרה וקסניה.

== קישורים חיצוניים ==
* - 2015, Belsat
* [http://bdg.by/news/politics/8899.html לפני עשר שנים, ויקטור גונצ'ר לא חזר מבית המרחץ (חומר על היעלמותם של גונצ'ר וקראסוסקי)]
* [http://unicat.nlb.by/opac/pls/pages.view_doc?off=0&siz=10&qid=21889&format=full&nn=3 ספרים מאת קראסוסקי בקטלוג האלקטרוני המאוחד של ספריות בלארוס]

== הערות שוליים ==

קטגוריה:פשעים לא מפוענחים
קטגוריה:אישים שנעלמו
קטגוריה:אנשי עסקים בלארוסים
קטגוריה:מורים
קטגוריה:בוגרי האוניברסיטה הממלכתית של בלארוס
קטגוריה:פובליציסטים
קטגוריה:פילוסופים
קטגוריה:בלארוסים שנולדו ב-1952
קטגוריה:בלארוסים שנפטרו ב-1999
מיזרי (מחזה)

מיזרי הוא מחזה ישראלי מאת עירד רובינשטיין (שגם ביים), שכתב את הנוסח העברי למחזה האמריקאי Misery מאת ויליאם גולדמן, אשר מבוסס על ספרו של סטיבן קינג, מיזרי. מיזרי הוא ספר אימה שראה אור ב-1987. הספר, שהיה לרב-מכר, זכה לעיבודים בימתיים בלונדון ואוף ברודוויי עוד בטרם הגיע לברודוויי (2015-2016) בעיבודו של ויליאם גולדמן (שכתב גם את התסריט לסרט הקולנוע המבוסס על הספר) ובכיכובם של ברוס ויליס ולורי מטקלף. המחזה בנוסח העברי עלה ב-28 במרץ 2019 בתיאטרון הקאמרי. מככבים בו יובל סגל וקרן מור.

המחזה מביא את סיפורו של פול שלדון, סופר אמריקאי המוכר בשל סדרת הספרים המצליחה שפרסם "מיזרי". שלדון נקלע לתאונת דרכים בשלג ומוצא עצמו פצוע וחבול בקרוואן המבודד של אישה זרה, אחות במקצועה, המציגה עצמה כמעריצה גדולה שלו וכמי שתטפל בו עד אשר הסופה תחלוף והיא תוכל להזעיק עזרה, אבל הסופה חולפת, העזרה לא מגיעה והאישה, אנני וילקס, מתבררת כפסיכופתית והופכת לסוהרת אכזרית שלא מתכוונת לוותר על שלדון, שמוצא עצמו כלוא בביתה ונתון לחסדיה. וילקס דורשת משלדון לכתוב רומן נוסף בסדרה במיוחד בשבילה. "מיזרי" (מאנגלית: סבל) הוא שם הדמות הראשית בספריו של שלדון, אותה מתעב שלדון ועליה משוגעת וילקס.
==ביקורת==
המחזה קיבל ביקורות חיוביות בסה"כ, במיוחד על משחקם של מור וסגל. ננו שבתאי כתבה בהארץ: "...למור ולסגל יש אמנם כימיה נהדרת על הבמה, אבל נדמה שהם בעצמם לא בדיוק יודעים לשם מה כל זה. וזה חבל, כי שניהם שחקנים מצוינים, שיכולים להביא עומק. מור מצליחה להצחיק בקלות, כמובן, ולסגל יש איכות ייחודית של כנות על הבמה. הם מצליחים לייצר כמה רגעי משחק מקסימים ומצחיקים ממש. אבל זה לא מספיק כדי ליצור חוויה בעלת משמעות." דוד רוזנטל כתב בוואלה! NEWS: "הנוכחות הבימתית של מור וסגל והתפאורה והמוזיקה שסביבם הופכים את העיבוד הזה של "מיזרי" לטוב, מבדר, מלחיץ לעיתים ונאמן למקור. כמה מהתמונות החזקות והמוכרות... קמות לתחייה בקול תרועה רמה. הביקורת היחידה שלי על המחזה היא שיש בו מעט רגעים רדומים, כשאם בסרט המתח נשמר, כאן הוא מעט מתרופף לעיתים. אלה באמת צרות של עשירים, כי במשך רוב הזמן (קרוב לשעתיים) ההצגה מצליחה להתקדם בהילוך גבוה ולספק הנאה מרבית."

מאיה נחום שחל כתבה בכלכליסט: "רובינשטיין צלח את המעבר לבמה: זה מתחיל בעיצוב מרשים ופונקציונלי של פולינה אדמוב, עם קרוואן שמסתובב על צירו. והבמה מכוסה דפים לבנים מקומטים המשווים מראה של שלג. הדפים הם מוטיב חוזר שמחזק את כוחו של התיאטרון כמדיום פיוטי, סמלי ומוחשי. בנוסף, הפך רובינשטיין את המותחן האימתני לקומדיה שחורה, בלי למתוח את הגבולות, אך עם רגעים מצחיקים פה ושם. הוא מצא פתרונות בימתיים מקוריים לסצנות שבקולנוע נפתרות באמצעות קלוז אפים וזוויות צילום, בעיקר הודות לתאורה של אבי יונה בואנו והמוזיקה של רועי ירקוני והשימוש בניצבים." שי בר יעקב כתב בידיעות אחרונות: "נראה שהיחסים הבימתיים המעוותים ביניהם נבנו במודע כסוג של אנטי־תזה לפנטזיה הנהנתנית העולה מהפרסונות הטלוויזיוניות שלהם. הרובד הסמוי המפרק את הדימוי המוכר של מור וסגל כצמד האוהב להתפנק ביחד, מוסיף ממד אירוני ומגרה למופע. שהם שיינר, בתפקיד השריף המקומי, עושה גם הוא עבודה טובה."

==שותפים ליצירה==

==קישורים חיצוניים==
* [https://www.jerusalem-theatre.co.il/files/תוכנייה_מיזרי%20(2).pdf מיזרי], תוכנייה באתר תיאטרון ירושלים
* טריילר 
==הערות שוליים==

 קטגוריה:מחזות ישראליים
קטגוריה:מחזות משנות ה-2010
קטגוריה:יצירות משנת 2019
קטגוריה:סטיבן קינג
גנאדי קרפיינקו

ד"ר גנאדי קרפיינקו (17 בספטמבר 1949 - 6 באפריל 1999) היה מדען בלארוסי ופוליטיקאי, שנודע בהתנגדות לנשיא אלכסנדר לוקשנקו.

== ביוגרפיה ==
נולד במינסק. בשנת 1987 היה מנהל מפעל המטלורגיה של מלדזייצ'נה.

קרפיינקו היה מחברם של 50 המצאות, שיושמו ב-15 מדינות. בשנת 1994 הוא נבחר כחבר מן המניין באקדמיה הלאומית למדעים של בלארוס ונחשב למדען מוערך בארצו. קרפיינקו שימש כסגן יושב ראש הפרלמנט הבלארוסי, עמד בראש ועדת המדע והטכנולוגיה. הוא גם היה חבר ואחד ממנהיגי מפלגת האזרחים המאוחדת של בלארוס.

בשנת 1992 הוא התמנה לראש עיריית מלדזייצ'נה. תוך שנתיים מאז התמנה לראשות העיר, הציג קרפיינקו כמה רפורמות כלכליות מקומיות, הקים פסטיבלים מוזיקליים ותיאטרליים, הקים מועדון כדורגל מקומי וביצע דה-סובייטיזציה קיצונית של שמות הרחובות בעיר. בשנת 1996 הוביל יוזמה להדחת הנשיא לוקשנק, אם כי יוזמה זו לא צברה תמיכה משמעותית. בשנת 1998 היה ראש הוועד המנהל הארצי, ממשלת צל אופוזיציונית. הוא נחשב כמנהיג האופוזיציה בבלארוס וכמועמד האופוזיציוני הסביר ביותר להתמודד בחירות לנשיאות.

== נסיבות מוות לא ברורות ==
ב-31 במרץ 1999 נלקח קרפיינקו לבית החולים העירוני התשיעי במינסק עם דימום מוחי לכאורה. ב-1 באפריל הוא נותח, אך לא חזר להכרה. הוא מת ב-6 באפריל בשבע בבוקר. מותו היה מאוד לא צפוי, לא הייתה היסטוריה של בעיות בריאותיות כאלה. חודש לאחר מותו של קריפנקה נחטף יורי זכרנקו, אחד מחבריו ועמיתיו הקרובים. תוך 6 חודשים אותו דבר קרה לעמיתו הקרוב השני של קרפיינקו, ויקטור גונצ'ר. חלק מהאופוזיציה בבלארוס, כולל משפחתו של קרפיינקו<ref>[http://www.ciwr.org/article/2001/04/06_nasha_svaboda.html]</ref> סבורים כי האירועים קשורים זה בזה.

== קישורים חיצוניים ==
* [https://web.archive.org/web/20071023174310/http://www.ucpb.org/eng/library/weremember/karpenko1.shtml אנחנו זוכרים... גנאדי קרפיינקו]
* [https://web.archive.org/web/20070928145721/http://www.democraticbelarus.eu/node/1121 מנהיג מפלגת האזרחים המאוחדת נותן כבוד לפוליטיקאי האופוזיציה המנוח קרפיינקו]
* [http://video.google.com/videoplay?docid=-146611258995683122# הסרט "פלושצ'ה" מזכיר את היעלמות קרפיינקו בשעה 1:00:00]

== הערות שוליים ==

קטגוריה:מינסק: אישים
קטגוריה:ראשי עיריות
קטגוריה:חברי פרלמנטים
קטגוריה:פוליטיקאים בלארוסים
קטגוריה:מדענים
קטגוריה:ילידי 1949
קטגוריה:בלארוסים שנפטרו ב-1999
הכוכבים דולקים על אש קטנה

"הכוכבים דולקים על אש קטנה" הוא שיר שכתב והלחין שלומי ברכה וביצעה להקת הפופ רוק משינה, אשר יצא לאור בשנת 1990.

==רקע==
השיר נכלל באלבום "העמותה לחקר התמותה" והיה לאחד מלהיטיו.

על פי הפרשנות הרווחת השיר עוסק במפגש עם זונה.

השיר יצא לקראת סוף שנת תש"ן, ודורג בשני מצעדים שנתיים שונים של רשת ג': במקום ה-22 במצעד של שנת תש"ן ובמקום ה-38 במצעד של שנת תשנ"א.

דודו אהרון הקליט גרסת כיסוי לשיר שהופיעה באלבום הבכורה "אהבה ראשונה" שלו שיצא בשנת 2007.

==קישורים חיצוניים==
* 
* 
* [https://www.nli.org.il/he/items/NNL_MUSIC_AL990047750810205171/NLI לדף השיר] באתר הספרייה הלאומית

==הערות שוליים==

קטגוריה:שירי 1990
קטגוריה:שירי משינה
קטגוריה:שירים בעברית
מפלגת האזרחים המאוחדת של בלארוס

מפלגת האזרחים המאוחדת של בלארוס (בבלארוסית: Аб'ядна́ная грамадзя́нская па́ртыя Белару́сі; ברוסית: Объединенная гражданская партия) היא מפלגה פוליטית ליברלית-שמרנית<ref></ref> והדוגלת בליברליזם<ref></ref><ref></ref> בבלארוס. נוסדה בשנת 1995.

המפלגה מתנגדת לממשלתו של אלכסנדר לוקשנקו והשתתפה בבחירות במדינה בכמה הזדמנויות, אך לא הצליחה לזכות באף מושב בפרלמנט הבלארוסי עד שנבחר חבר אחד בבחירות 2016. לטענתה, היעדר המושבים שלה נובע מחוסר ההגינות של הליך הבחירות והיא מהווה אחת ממפלגות האופוזיציה הגדולות בבלארוס.

חברי המפלגה המפורסמים הם ראש הממשלה לשעבר מיכאיל צ'יגיר והפוליטיקאים שנעלמו באופן מסתורי יורי זכרנקו, ויקטור גונצ'ר וגנאדי קרפיינקו, שמת בטרם עת. מאז 2018 משמש ניקולאי קוזלוב כמנהיג המפלגה. המפלגה משתפת פעולה עם מפלגת החופש העממי הרוסית.
== קישורים חיצוניים ==

* 

== הערות שוליים ==

קטגוריה:בלארוס: מפלגות
קטגוריה:מפלגות ליברליות
קטגוריה:בלארוס: מפלגות שמרניות
קטגוריה:מפלגות שהוקמו ב-1995
קטגוריה:תנועות חברתיות
המעגל הפנימי

המעגל הפנימי (באנגלית: The Inner Circle) הוא סרט דרמה משנת 1991 של הבמאי הרוסי אנדריי קונצ'לובסקי, המספר את סיפורו של מקרין הסרטים הפרטי של יוסיף סטלין וקצין הק.ג.ב איוון סאנצ'ין (שמו האמיתי אלכס גנצ'ין) בין 1939 ל -1953, עד מותו של סטלין. את סנצ'ין מגלם טום הולס, ובסרט מככב יחד עם לוליטה דוידוביץ' ובוב הוסקינס. הסרט מבוסס על סיפור אמיתי והוא הפקה אמריקאית, איטלקית ורוסית. הסרט באנגלית ומשך הקרנתו 137 דקות.

המעגל הפנימי היה מועמד לפרסים בפסטיבל הסרטים הבינלאומי ה-42 בברלין ופרס ניקה ב-1993<ref>https://www.rogerebert.com/reviews/the-inner-circle-1992</ref>. 

==קישורים חיצוניים ==

==הערות שוליים==

קטגוריה:סרטים אמריקאיים
קטגוריה:סרטי 1987
קטגוריה:סרטים רב-לשוניים
דמיטרי פאבליצ'נקו

דמיטרי ואלרייביץ' פאבליצ'נקו (בבלארוסית: Дзмі́трый Валер’евіч Паўлічэ́нка; יליד 1966, ויטבסק, בלארוס הסובייטית) הוא איש צבא בלארוסי בכיר, שימש כראש היחידה לתגובה מהירה של משטרת בלארוס (המקבילה הבלארוסית של SOBR).

פאבליצ'נקו למד בפנימיה צבאית ולאחר מכן בבית הספר לקצינים במינסק, אותו סיים ב-1987. שירת בצבא האדום עד להתפרקות ברית המועצות. לאחר כינון בלארוס העצמאית עבר לשרת במשרד לביטחון פנים של רפובליקת בלארוס.

במרץ 2009 שוחרר משירות צבאי בשל מחלה.

== טענות על חיסולים ==
בפברואר 2004 דיווח כריסטוס פורגורידס מוועדת המשפט וזכויות אדם של מועצת אירופה על חששות שמראים כי פאבליצ'נקו, יחד עם "בכירים במדינה", היו מעורבים בהתנקשות במספר אנשים, כולל פוליטיקאים בכירים.<ref></ref>

הוא הצהיר כי מפקד המשטרה הפלילית של בלארוס, גנרל ניקולאי לפטיק, בפתק בכתב-יד מ-21 בנובמבר 2000, האשים את פאבליצ'נקו בהתנקשות בחייו של יורי זכרנקו, שר הפנים לשעבר שנעלם ב-7 במאי 1999. לטענת לפטיק זכרנקו נרצח באמצעות אקדח PB, המשמש בדרך כלל לביצוע עונש מוות בכלא מספר 1. זאת בהוראת שר הפנים, סיוואקוב. הוא גם הצהיר חשדות כי פאבליצ'נקו היה מעורב בהיעלמותם של ויקטור גונצ'ר, סגן נשיא הפרלמנט של בלארוס ואיש העסקים אנטול קראסוסקי ב-16 בספטמבר 1999.

פאבליצ'נקו נעצר ב-22 בנובמבר 2000 ועל פי דיווחיו של פורוגורידס, צו המאסר קובע כי (ציטוט):

בעוד שהצו מציין כי המעצר יימשך למשך 30 יום, בפועל פאבליצ'נקו שוחרר מספר ימים לאחר מכן, בין אם ב-23 בנובמבר (על פי התובע הכללי ויקטור שיימן, שהפך לתובע הכללי ב-27 בנובמבר) או ב-27 בנובמבר (לפי דבריו של אלוף-משנה אולג אלאקייב, ראש כלא 1, שלימים יקבל מקלט מדיני בגרמניה). כריסטוס פורגורידס קובע כי עורך דינם של משפחת זכרנקו, וולצ'ק, הצהיר שהנשיא אלכסנדר לוקשנקו הורה באופן אישי לשחרר את פאבליצ'נקו מהכלא. ראש הק.ד.ב ופקידים בכירים אחרים בבלארוס פוטרו ונעצרו. הוא גם קובע כי שר החקלאות, לאונוב, אמר לו באופן אישי שלוקשנקו "מתח ביקורת קשה על הק.ד.ב. שעצר את פאבליוצ'נקו" בטלוויזיה. לוקשנקו פיטר גם הוא את ראש הק.ד.ב וכמה גורמים בכירים אחרים בבלארוס על מעצרו של פאבליוצ'נקו וניסיונות לחקור את מעשי הרצח. הגנרל לפטיק שהוזכר לעיל נאלץ לפרוש ולצאת לפנסיה בגיל 54.

המועצה המנהלת של האיגוד הבין-פרלמנטרי הביעה את דאגתה מהאשמות אלה<ref></ref> ופאליוצ'נקו כפוף לסנקציות פיננסיות בינלאומיות ביחד עם כמה בכירים ופוליטיקאים אחרים בבלארוס.<ref name="bank_eng_pavlichenko"></ref>

== הערות שוליים ==

קטגוריה:פקידים במשרדי ממשלה
קטגוריה:אנשי צבא בלארוסים
קטגוריה:אנשי צבא סובייטים
קטגוריה:שוטרים
קטגוריה:בלארוסים שנולדו ב-1966
רמת דביסי

רמת דביסי (באנגלית: Debussy Heights) הוא רכס הרים בצפון האי אלכסנדר, שבאנטארקטיקה. 

הרמה ממוקמת ממזרח להדום הקרח מוצרט.

שיא גובהה של הרמה - 1,300 מטרים מעל פני הים (בפסגת ראוול).

== היסטוריה ==
=== גילוי ומיפוי הדום הקרח ===

הרמה התגלתה ומופתה לראשונה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

הרמה צולמה על ידי לוויני לנדסט של ארצות הברית בפברואר 1975.

=== מקור השם ===

שמה של הרמה ניתן לה על ידי הוועדה המייעצת לשמות אנטארקטיים של בריטניה.

הרמה נקראת על שמו של המלחין הצרפתי קלוד דביסי; וזאת בדומה לאתרים נוספים באזור שנקראו על שמות של מלחינים.

== ראו גם ==

* רמת סאטון
* רמת פלאנט
* רמת גנימד

== לקריאה נוספת ==

<div class="mw-content-ltr">• Damien Gildea, [https://books.google.co.il/books?id=mLHtBgAAQBAJ&pg=PT112&lpg=PT112&dq=%22Debussy+Heights%22&source=bl&ots=8IGjZKrYQk&sig=ACfU3U1hZ25A-I4pU-GnTwQwPtrLYb1IVA&hl=en&sa=X&ved=2ahUKEwjMzrHFxvDpAhWF_KQKHSOMCmsQ6AEwCHoECAwQAQ#v=onepage&q=%22Debussy%20Heights%22&f=false Antarctic Peninsula - Mountaineering in Antarctica: Travel Guide]</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:3642 רמת דביסי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3450&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת דביסי] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25609576 מפת אזור רמת דביסי]
* [http://distancebetween.info/debussy_heights מחשבון מרחקים - המרחק מרמת דביסי לאתרים סמוכים]
* [http://www.yr.no/place/Antarctica/Other/Debussy_Heights/hour_by_hour_detailed.html מזג אוויר נוכחי מעודכן ברכס דביסי]
** [https://www.yr.no/place/Antarctica/Other/Debussy_Heights/long.html תחזית מזג אוויר עדכנית ארוכת טווח עבור רכס דביסי]

== הערות שוליים ==

דביסי
ברברה בארט

ברברה מקונל בארט (באנגלית: Barbara McConnell Barrett; נולדה ב-26 בדצמבר 1950) היא אשת עסקים, פוליטיקאית ודיפלומטית אמריקאית, שכיהנה כמזכירתה ה-25 של מחלקת חיל האוויר של ארצות הברית. טרם מינויה לתפקיד בידי נשיא ארצות הברית דונלד טראמפ בשלהי 2019, הייתה בארט חברה בדירקטוריונים אחדים של ארגונים וחברות ושגרירת ארצות הברית בפינלנד במשך כחצי שנה.

== ביוגרפיה ==
בארט נולדה במחוז אינדיאנה שבפנסילבניה בימים האחרונים של שנת 1950. היא גדלה במערב פנסילבניה ועברה לאריזונה לשם לימודיה האקדמיים. בקמפוס של אוניברסיטת המדינה של אריזונה בטמפה השלימה בארט לימודי תואר ראשון במדעי הרוח, תואר שני במנהל עסקים בינלאומי ותואר JD במשפטים. כמו כן, היא זכתה לתואר דוקטור לשם כבוד ממספר אוניברסיטאות ומוסדות להשכלה גבוהה כגון אוניברסיטת קרוליינה הדרומית ואוניברסיטת פינלנדיה. בארט הייתה יושבת הראש המייסדת של חברת "ואלי בנק אוף אריזונה" ושותפה במשרד עורכי דין גדול בפיניקס. בטרם מלאו לה שלושים אביבים, הפסיקה לנהל שתי חברות גלובליות מסוג Fortune 500.

בעבר הייתה יושבת ראש "תאגיד אירוספייס", וחבר במועצות המנהלים של המכון הטכנולוגי של קליפורניה, מכון ראנד, המעבדה להנעה סילונית, סמית'סוניאן, ריית'יאון, מאיו קליניק, והאגודה לאמריקאים מצטיינים ע"ש הוריאטו אלג'ר. ב-1994 התמודדה למועמדות המפלגה הרפובליקנית לתפקיד מושל מדינת אריזונה. בבחירות המקדימות ניצבה בפני המושל המכהן פייף סימינגטון, ולא הצליחה לזכות במועמדות המפלגה. אז הייתה האישה הראשונה להתמודד לתפקיד זה.

בשנת 2003 הודיע הנשיא ג'ורג' ווקר בוש כי בכוונתו למנות את בארט לתפקיד מזכירת חיל האוויר במקומו של ג'יימס רוש, שהועמד לתפקיד מזכיר הצבא של ארצות הברית. עם זאת, כאשר הסנאט דחה את מינויו, שב רוש לתפקידו במחלקת האוויר, ולכן מינויה של בארט לא קרם עור וגידים. בארט כיהנה גם כסגנית מנהל רשות התעופה הפדרלית.

מחודש מאי 2008 עד ינואר 2009 שירתה בארט תחת הנשיא בוש כשגרירת ארצות הברית בהלסינקי. בנוסף, בארט הייתה יועצת בכירה למשלחת ארצות הברית באומות המאוחדות. היא חברה במועצה ליחסי חוץ ועמיתה בקרן המנהיגות הגלובלית, במועדון מדריד ובפורום הכלכלי העולמי. היא כיהנה כיו"ר הקבוצה להעצמת נשים כלכלית במחלקת המדינה של ארצות הברית, בוועד לסחר חוץ של מזכיר מחלקת המסחר האמריקאית.

ב-16 באוקטובר 2019 אושר מינויה של בארט למזכירת חיל האוויר של ארצות הברית בסנאט. אל התפקיד הושבעה כעבור יומיים. בארט כיהנה בתפקידה עד לתום נשיאותו של טראמפ ב-20 בינואר 2021.

== קישורים חיצוניים ==

* [https://www.af.mil/About-Us/Biographies/Display/Article/1990786/barbara-m-barrett/ ביוגרפיה רשמית], באתר מחלקת חיל האוויר של ארצות הברית 

==הערות שוליים==

קטגוריה:שגרירי ארצות הברית בפינלנד
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:סגל אוניברסיטת הרווארד
קטגוריה:מזכירות חיל האוויר של ארצות הברית
קטגוריה:שגרירות
קטגוריה:דיפלומטים אמריקאים
קטגוריה:מזכירי חיל האוויר של ארצות הברית
קטגוריה:מקבלות תואר דוקטור לשם כבוד
קטגוריה:מקבלי תואר דוקטור לשם כבוד מאוניברסיטאות אמריקאיות
קטגוריה:בוגרות אוניברסיטת המדינה של אריזונה
קטגוריה:בוגרי אוניברסיטת המדינה של אריזונה
קטגוריה:דירקטוריות אמריקאיות
קטגוריה:דירקטורים אמריקאים
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
Everybody (שיר של טאנל פדאר ודייב בנטון)

"Everybody" (בעברית: "כולם") הוא השיר הזוכה באירוויזיון 2001, שבוצע באנגלית על ידי טאנל פדאר, דייב בנטון ו-2XL, שייצגו את אסטוניה. השיר הופיע במקום ה-20 בסדר ההופעה על הבמה, אחרי "Wer Liebe lebt", של גרמניה, שבוצע על ידי מישל. ולפני "Another Summer Night" של מלטה, שבוצע על ידי פבריציו פניליו. בסיום ההצבעה, השיר קיבל 198 נקודות, והגיע למקום הראשון מבין 23 השירים.

אסטוניה הייתה המדינה הראשונה של ברית המועצות לשעבר שזכתה בתחרות, והשנייה והשלישית גם הגיעו אחריה זמן קצר לאחר מכן. טאנל העניק בעבר קולות רקע לשיר של אסטוניה באירוויזיון 2000, Once in a Lifetime, שבוצע על ידי אדה-אינס אטי, חברתו דאז.

טאנל ודייב נתמכו על ידי להקת ליווי של ארבעה – 2XL, שכללה את לורי פיהלאפ, קאידו פולדמה, סרגיי מורגון ואינדרק סום.

אחרי הזכייה בתחרות ב-2001, אירחה אסטוניה את אירוויזיון 2002 בעיר הבירה טאלין, שם בוצע השיר "Runaway", על ידי נציגתה באותה שנה, הזמרת סהלין.

== תוכן ==
מבחינה לירית, השיר הוא פשוט הזמנה למסיבה, כשהצמד שר ש"כל לילה הוא ליל שישי". השיר התפרסם משתי סיבות עיקריות. הראשונה שבהם היא שבנטון הוא המתמודד הוותיק ביותר שזכה בפרס הגדול. השנייה היא שהוא המתמודד השחור הראשון שעשה זאת. מריה-ליס אילוס הקליטה גרסת כיסוי לשיר.

== מיקומי שיא ==

==קישורים חיצוניים==

קטגוריה:שירי 2001
קטגוריה:שירי אירוויזיון 2001
קטגוריה:שירי אסטוניה באירוויזיון
קטגוריה:שירים שזכו באירוויזיון
להקת שירו

להקת שירו הייתה להקה ישראלית שייצגה את ישראל באירוויזיון 1993 שהתקיים במילסטריט, אירלנד. הם ביצעו את השיר "שירו", וסיימו במקום ה-24 עם סך של 4 נקודות, המקום הכי נמוך אליו הגיעה ישראל בגמר האירוויזיון. הקבוצה כללה את שרה'לה שרון (סולנית), בני נדלר, ורדה זמיר, גיא ברכה, יוליה פרייטור ורחלי חיים.

== קישורים חיצוניים ==

* [http://www.diggiloo.net/?info.1993il מידע ותמונות מהלהקה] (באנגלית)

== הערות שוליים ==

קטגוריה:נציגי ישראל באירוויזיון
קטגוריה:משתתפי אירוויזיון 1993
קטגוריה:מתמודדי קדם-האירוויזיון
קטגוריה:להקות פופ ישראליות
גבעות פינלנדיה

גבעות פינלנדיה (באנגלית: Finlandia Foothills) הם מסיב סלעי (רכס גבעות) בצפון האי אלכסנדר, שבאנטארקטיקה. 

אורכו של הרכס 19 קילומטרים; רוחבו של הרכס 6 קילומטרים.

גובהו של הרכס 1,130 מטרים מעל פני הים.

הרכס ממוקם ממערב לקרחון סיבליוס; ובסמוך ממערב לנונאטאקי גאודה; צפונית להדום הקרח הנדל וממערב לויצ'ז קלדרון.

== היסטוריה ==
=== גילוי ומיפוי הרכס ===

הרכס התגלה ומופתה לראשונה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים של בריטניה.

הרכס נקרא על שמה של הפואמה הסימפונית פינלנדיה מאת המלחין הפיני ז'אן סיבליוס; וזאת בדומה לאתרים נוספים באזור שנקראו על שמות של מלחינים.

גם קרחון סיבליוס הסמוך נקרא על שמו של המלחין.

== ראו גם ==

== לקריאה נוספת ==

<div class="mw-content-ltr">• MCCARRON, J., & MILLAR, I. (1997), [https://www.cambridge.org/core/journals/geological-magazine/article/the-age-and-stratigraphy-of-fore-arc-magmatism-on-alexander-island-antarctica/0EC9E1A32024AEE1DBEED865AA4AEFE3 The age and stratigraphy of fore-arc magmatism on Alexander Island, Antarctica], Geological Magazine, 134(4), 507-522. doi:10.1017/S0016756897007437</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:4921 גבעות פינלנדיה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4614&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות פינלנדיה] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6633111.html גבעות פינלנדיה] באתר mindat
* [http://distancebetween.info/finlandia_foothills מחשבון מרחקים - המרחק מגבעות פינלנדיה לאתרים סמוכים]
* [https://mapcarta.com/25611900 מפת אזור גבעות פינלנדיה]
* [https://www.timeanddate.com/worldclock/@6633111 זמני זריחת/שקיעת שמש/ירח בגבעות פינלנדיה]
* [https://www.timeanddate.com/weather/@6633111 מזג אוויר נוכחי עדכני בגבעות פינלנדיה]
** [https://www.timeanddate.com/weather/@6633111/ext תחזית מזג אוויר עדכנית ארוכת טווח עבור גבעות פינלנדיה]
** [https://www.timeanddate.com/weather/@6633111/climate סטטיסטיקות מזג אוויר עבור גבעות פינלנדיה]

== הערות שוליים ==

פינלנדיה
קטגוריה:ז'אן סיבליוס